b'\n_START_ARTICLE_\nMatija Ambro\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nAmbro\xc5\xbei\xc4\x8d je \xc5\xa1tudij medicine kon\xc4\x8dal leta 1918 na Dunaju. Po kon\xc4\x8danem \xc5\xa1tudiju se je od leta 1919 do 1926 zaposlil v Ljubljani, kjer je leta 1923 organiziral Zavod za socialno-higiensko za\xc5\xa1\xc4\x8dito dece s prvo \xc5\xa1olo za otro\xc5\xa1ke medicinske sestre v Sloveniji (1924) in prvo rejni\xc5\xa1ko kolonijo v Lukovici (1926). Leta 1926 se je preselil v Beograd, kjer je postal izredni profesor pediatrije in upravnik Centralnega zavoda za za\xc5\xa1\xc4\x8dito matere in otrok. V Beogradu je zdru\xc5\xbeeval ustanove po vzoru iz Ljubljane in leta 1940 zgradil univerzitetno pediatri\xc4\x8dno kliniko. Od leta 1946 do 1960 je bil redni profesor pediatrije na Medicinski fakulteti v Beogradu._NEWLINE_Ambro\xc5\xbei\xc4\x8d je bil vzgojitelj mater, medicinskih sester in pediatrov, mednarodno priznan pobudnik socialne pediatrije v Jugoslaviji in njen predstavnik v UNICEF.'